Дадатковыя ПРЫВАТНЫЯ тлумачэньні, зьмешчаныя напрыканцы булы на інтэрнэт-старонцы “Крестоносец”, выглядаюць непераканаўчымі і “прыцягнутымі за вушы” адно каб паказаць, што абрад, зацьверджаны Піем V, зьяўляецца нібыта ідэальным, бо заснаваны на рымскай традыцыі і толькі паводле яго належыць служыць Еўхарыстыю. Тым, хто пераклаў гэтыя тлумачэньні і зьмясьціў іх у сеціве, раю ўсё ж узяць у рукі падручнік па гісторыі літургіі і паглядзець, якія з старажытных абрадаў заходняй Царквы (гальскі, мазарабскі, а таксама абрады, якія існавалі ў манаскіх супольнасьцях) перасталі ўжывацца пасьля Трыдэнцкай рэформы. Калі ж пасьлядоўна трымацца прынцыпу: “Адзінства веры належыць замацаваць адзінствам абраду”, то і Грэка-Каталіцкую Царкву ды іншых усходніх католікаў сёньня належыла б таксама перавесьці на лацінскі абрад сьв. Пія V...